title: Provedbena uredba Komisije (EU) 2015/189 оd 6. veljače 2015. o utvrđivanju koeficijenta dodjele koji se primjenjuje na zahtjeve za uvozne dozvole za maslinovo ulje podnesene od 2. do 3. veljače 2015. u okviru tuniske carinske kvote i o suspenziji izdavanja uvoznih dozvola za mjesec veljaču 2015.

text:
               7.2.2015

               HR

               Službeni list Europske unije

               L 31/23

         PROVEDBENA UREDBA KOMISIJE (EU) 2015/189
   оd 6. veljače 2015.
   o utvrđivanju koeficijenta dodjele koji se primjenjuje na zahtjeve za uvozne dozvole za maslinovo ulje podnesene od 2. do 3. veljače 2015. u okviru tuniske carinske kvote i o suspenziji izdavanja uvoznih dozvola za mjesec veljaču 2015.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   uzimajući u obzir Uredbu Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (2), a posebno njezin članak 7. stavak 2.,
   budući da:

               (1)

               Člankom 3. stavcima 1. i 2. Protokola br. 1 (3) uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (4), otvara se carinska kvota po nultoj stopi za uvoz neobrađenog maslinovog ulja obuhvaćenog oznakama KN 1509 10 10 i 1509 10 90 koje je u cijelosti dobiveno u Tunisu i prevezeno izravno iz te zemlje u Europsku uniju, u okviru ograničenja utvrđenog za svaku godinu.

               (2)

               Člankom 2. stavkom 2. Uredbe Komisije (EZ) br. 1918/2006 od 20. prosinca 2006. o otvaranju i utvrđivanju upravljanja carinskom kvotom za maslinovo ulje podrijetlom iz Tunisa (5) utvrđuju se mjesečna količinska ograničenja za izdavanje uvoznih dozvola.

               (3)

               U skladu s člankom 3. stavkom 1. Uredbe (EZ) br. 1918/2006 zahtjevi za uvozne dozvole podneseni su nadležnim tijelima za ukupnu količinu koja premašuje ograničenje utvrđeno za mjesec veljaču u članku 2. stavku 2. navedene Uredbe.

               (4)

               U tim okolnostima Komisija mora odrediti koeficijent dodjele kako bi se izvozne dozvole mogle izdavati razmjerno raspoloživoj količini.

               (5)

               Budući da je dosegnuto ograničenje za mjesec veljaču, za taj se mjesec više ne mogu izdavati uvozne dozvole,

         DONIJELA JE OVU UREDBU:
   Članak 1.
   Količine za koje su u skladu s člankom 3. stavkom 1. Uredbe (EZ) br. 1918/2006 podneseni zahtjevi za uvozne dozvole 2. i 3. veljače 2015. množe se s koeficijentom dodjele od 8,627503 %.
   Za veljaču 2015. suspendira se izdavanje izvoznih dozvola za količine za koje su zahtjevi podneseni od 4. veljače 2015.
   Članak 2.
   Ova Uredba stupa na snagu 7. veljače 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 238, 1.9.2006., str. 13.

      (3)  SL L 97, 30.3.1998., str. 57.

      (4)  SL L 97, 30.3.1998., str. 2.

      (5)  SL L 365, 21.12.2006., str. 84.


title: Provedbena uredba Komisije (EU) br. 474/2013 od 7. svibnja 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Salmerino del Trentino (ZOZP))

text:
               15/Sv. 25

               HR

               Službeni list Europske unije

               289

         32013R0474

               L 138/1

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 474/2013
   od 7. svibnja 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Salmerino del Trentino (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredba (EU) br. 1151/2012 stupila je na snagu 3. siječnja 2013. Njome je stavljena izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s člankom 6. stavkom 2. Uredbe (EZ) br. 510/2006, zahtjev Italije za registraciju naziva „Salmerino del Trentino” objavljen je u Službenom listu Europske unije
                   (3).

               (3)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj bi naziv trebalo upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovim se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 239, 9.8.2012., str. 9.
   PRILOG
   Poljoprivredni proizvodi navedeni u Prilogu I. Ugovoru namijenjeni prehrani ljudi:

      Razred 1.7   Svježa riba, mekušci i ljuskavci i od njih dobiveni proizvodi

   ITALIJA
   Salmerino del Trentino (ZOZP)


title: Provedbena uredba Komisije (EU) 2016/668 оd 27. travnja 2016. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               29.4.2016

               HR

               Službeni list Europske unije

               L 115/31

         PROVEDBENA UREDBA KOMISIJE (EU) 2016/668
   оd 27. travnja 2016.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 stoga bi trebalo na odgovarajući način izmijeniti.

               (4)

               Budući da je potrebno osigurati što skoriju primjenu te mjere nakon što ažurirani podaci postanu dostupni, ova Uredba trebala bi stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. travnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG

            „PRILOG I.

                        Oznaka KN

                        Opis robe

                        Reprezentativna cijena
                        (EUR/100 kg)

                        Jamstvo iz članka 3.
                        (EUR/100 kg)

                        Podrijetlo (1)

                        0207 12 10

                        Trupovi pilića pod nazivom ‚70 % piletina’, smrznuti

                        128,0

                        0

                        AR

                        0207 12 90

                        Trupovi pilića pod nazivom ‚65 % piletina’, smrznuti

                        131,1

                        0

                        AR

                        129,3

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        251,8

                        15

                        AR

                        183,6

                        38

                        BR

                        281,2

                        6

                        CL

                        220,4

                        24

                        TH

                        0207 27 10

                        Rezani dijelovi puretine bez kostiju, smrznuti

                        370,6

                        0

                        BR

                        211,8

                        26

                        CL

                        0408 91 80

                        Jaja bez ljuske, sušena

                        507,6

                        0

                        AR

                        1602 32 11

                        Pripravci nekuhane peradi vrste Gallus domesticus

                        190,3

                        29

                        BR

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom ‚ZZ’ označava se ‚drugo podrijetlo’.”


title: Provedbena uredba Vijeća (EU) br. 285/2013 od 21. ožujka 2013. o prekidu parcijalnog ponovnog otvaranja antidampinškog ispitnog postupka u pogledu uvoza etanolamina podrijetlom iz Sjedinjenih Američkih Država i o prekidu revizije nakon isteka mjere prema članku 11. stavku 2. i parcijalne privremene revizije prema članku 11. stavku 3. Uredbe (EZ) br. 1225/2009

text:
               11/Sv. 124

               HR

               Službeni list Europske unije

               279

         32013R0285

               L 086/1

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 285/2013
   od 21. ožujka 2013.
   o prekidu parcijalnog ponovnog otvaranja antidampinškog ispitnog postupka u pogledu uvoza etanolamina podrijetlom iz Sjedinjenih Američkih Država i o prekidu revizije nakon isteka mjere prema članku 11. stavku 2. i parcijalne privremene revizije prema članku 11. stavku 3. Uredbe (EZ) br. 1225/2009
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) (Osnovna uredba), a posebno njezin članak 9. stavak 2. i članak 11. stavke 2. i 3.,
   uzimajući u obzir prijedlog koji je podnijela Europska komisija nakon savjetovanja sa Savjetodavnim odborom,
   budući da:
   1.   POSTUPAK

   1.1.   Postojeće mjere

               (1)

               Vijeće je 2. veljače 1994. Uredbom (EZ) br. 229/94 (2) („Izvorna uredba”) uvelo konačne antidampinške pristojbe na uvoz etanolamina („dotični proizvod”) podrijetlom iz Sjedinjenih Američkih Država („SAD”). Uredbom Vijeća (EZ) 1603/2000 (3) („Uredba o prvoj reviziji nakon isteka mjere”) 20. srpnja 2000. i nakon ispitnog postupka revizije nakon isteka mjere, navedene su mjere produljene za pet godina.

               (2)

               Uredbom Vijeća (EZ) 1583/2006 (4) („Uredba o drugoj reviziji nakon isteka mjere”) 23. listopada 2006. i nakon drugog ispitnog postupka revizije nakon isteka mjere, navedene su mjere produljene za pet godina.

               (3)

               Vijeće je Provedbenom uredbom (EU) br. 54/2010 (5) („Uredba o trećoj reviziji nakon isteka mjere”), nakon trećeg ispitnog postupka revizije nakon isteka mjere, 19. siječnja 2010. uvelo antidampinške mjere na uvoz etanolamina podrijetlom iz SAD-a za još dvije godine.

               (4)

               Trgovačko društvo The Dow Chemical Company („trgovačko društvo Dow Chemical”) 9. travnja 2010. podnijelo je zahtjev za parcijalno poništenje Provedbene uredbe (EU) br. 54/2010.

               (5)

               Europska komisija („Komisija”) objavila je 12. ožujka 2011. Obavijest o skorom isteku u Službenom listu (6).

               (6)

               Na zahtjev trgovačkih društava BASF AG, Ineos Europe AG i Sasol Germany GmbH („industrija Unije”) Komisija je 21. siječnja 2012. pokrenula reviziju nakon isteka mjere („četvrta revizija nakon isteka mjere) (7).

               (7)

               Parcijalna privremena revizija ograničena na damping u pogledu trgovačkog društva Dow Chemical pokrenuta je 11. travnja 2012. (8)

               (8)

               Nakon zahtjeva podnesenog (9)9. travnja 2010., Opći sud je svojom presudom od 8. svibnja 2012. u Predmetu T-158/10 (10) („Presuda”) poništio Uredbu o trećoj privremenoj reviziji u pogledu trgovačkog društva Dow Chemical.

         1.2.   Parcijalno ponovno otvaranje postupka

               (9)

               Nastavno na Presudu, objavljena je obavijest (11) o parcijalnom ponovnom otvaranju trećeg ispitnog postupka o reviziji nakon isteka mjere u pogledu uvoza etanolamina podrijetlom iz SAD-a. Ponovno otvaranje bilo je ograničeno na provedbu Presude u pogledu utvrđivanja vjerojatnosti nastavka ponovne pojave dampinga tijekom razdoblja revizije ispitnog postupka („RRIP”), uključujući i rezervne proizvodne kapacitete etanolamina u SAD-u.

               (10)

               U toj obavijesti, stranke su obaviještene da u pogledu Presude, uvoz u Europsku uniju etanolamina koje je proizvelo trgovačko društvo Dow Chemical više ne podliježe antidampinškim mjerama uvedenima Uredbom o trećoj reviziji nakon isteka mjere i da bi se konačne antidampinške pristojbe plaćene prema toj Uredbi na uvoz etanolamina trebale vratiti ili doznačiti u skladu s odgovarajućom Uredbom o carinama koja je na snazi.

               (11)

               Komisija je službeno savjetovala dotične poznate proizvođače izvoznike, uvoznike i korisnike i industriju Unije o parcijalnom ponovnom otvaranju ispitnog postupka. Zainteresirane stranke dobile su priliku izraziti svoje stavove u pisanom obliku i zatražiti raspravu u roku određenom u obavijesti.

               (12)

               Svim strankama koje su to tražile u predviđenom roku te koje su navele da postoje posebni razlozi da ih se sasluša, odobrena je rasprava.

               (13)

               Primljene su izjave od dva proizvođača izvoznika, tri proizvođača iz Unije i korisnika dotičnog proizvoda.

         2.   PROVEDBA ODLUKE

   2.1.   Uvodna napomena

               (14)

               Podsjeća se da je razlog poništenja pobijane Uredbe bio nalaz Općeg suda da Uredba o trećoj reviziji nakon isteka mjere sadrži dvije greške u pogledu ocjene: i. nalaz u pogledu nastavka dampinga tijekom RRIP-a i stoga, na temelju tog nalaza, vjerojatnost nastavka dampinga; i ii. nalaz prema kojem rezervni proizvodni kapaciteti etanolamina u Sjedinjenim Državama iznose 60 000 tona.

         2.2.   Komentari zainteresiranih stranaka

               (15)

               Industrija Unije potvrdila je da je Presuda dovela u pitanje metodologije koje su primijenile institucije u pogledu brojčanog određivanja rezervnih proizvodnih kapaciteta u SAD-u. Međutim, industrija Unije zadržala je svoje stajalište prema kojem je utvrđivanje stvarnih proizvodnih kapaciteta na temelju 90 % nazivnih kapaciteta, kao što su činile institucije, prekonzervativno jer je uobičajeno i prihvaćeno za trgovačka društva da prelaze svoje nazivne kapacitete. Na temelju objavljenih tržišnih podataka navodno prikupljenih od trgovačkog društva PCI Xylenes & Polyesters („PCI”), zaključeno je da od 2008. i nadalje zaista postoje rezervni kapaciteti.

               (16)

               Osim toga, industrija Unije smatrala je da se tržišni uvjeti nisu značajno promijenili od objave Uredbe o trećoj reviziji nakon isteka mjere i utvrdila je nekoliko razloga na temelju kojih je zaključila da postoji vjerojatnost ponovne pojave dampinga. U tom pogledu, navela je da kapaciteti proizvodnje SAD-a od RRIP-a i dalje prelaze domaću potražnju, da bi zbog značajnog širenja kapaciteta u trećim zemljama nakon 2009. izvozna tržišta SAD-a postala sve više samoodrživa, postojanje antidampinških mjera ili takve vjerojatnosti u pogledu trećih zemalja, povećanje kapaciteta proizvodnje monoetilena glikola od 2009. nadalje, i prijedlog u SAD-u da se etanolamini uključe na popis proizvoda s potencijalnim štetnim učinkom na zdravlje, što bi u konačnici moglo utjecati na domaću potrošnju.

               (17)

               Trgovačko društvo Dow Chemical izrazilo je sumnju u zakonitost ponovnog pokretanja ispitnog postupka, tvrdeći da ne postoje posebne odredbe u Osnovnoj uredbi koje to dopuštaju. Taj proizvođač izvoznik također je tvrdio da bi ponovno pokretanje postupka bilo u suprotnosti s petnaestomjesečnim rokom određenim u članku 11. stavku 5. Osnovne uredbe za dovršetak revizije ispitnog postupka.

               (18)

               Trgovačko društvo Dow Chemical dalje je tvrdilo da Presuda ne bi zahtijevala nikakvu provedbenu mjeru te da Komisija ne bi mogla pravno gledano ispraviti određene dijelove Uredbe koja je dovedena u pitanje jer su svi opravdani pravni razlozi koji su doveli do donošenja Uredbe poništeni odlukom Općeg suda ili dovedeni u pitanje. Trgovačko društvo Dow Chemical stoga je smatralo da je jedini pravni način otklanjanja tih pitanja u pogledu Uredbe o trećoj reviziji nakon isteka mjere bilo stavljanje izvan snage postojećih mjera.

               (19)

               Korisnik u Uniji, trgovačko društvo Stepan Europe („Stepan”), naveo je da bi pravne posljedice presude mogle biti samo te da bi se mjere uvedene Uredbom o trećoj reviziji nakon isteka mjere trebale povući jer su uvedene na temelju pogrešne analize. Proizvođač izvoznik trgovačko društvo Huntsman Petrochemical Corporation LLC („Huntsman”) izrazio je slično mišljenje. Nadalje, trgovačka društva Stepan i Huntsman tvrdila su da je sud tvrdio da je tijekom RRIP-a antidampinška mjera na razini čitave zemlje bila negativna i stoga nije bilo moguće utvrditi nastavak dampinga. Trgovačko društvo Stepan smatralo je da su institucije zbog toga trebale ispitati vjerojatnost ponovne pojave dampinga, no Uredba o trećoj reviziji nakon isteka mjere nije to isticala.

               (20)

               Nadalje, trgovačko društvo Stepan naglasilo je da, kada bi se pojam nastavka dampinga utvrđivao na temelju pojedinačnog trgovačkog društva, institucije bi trebale zaključiti da nije bilo nastavka dampinga u pogledu trgovačkog društva Dow Chemical jer, prema odluci Suda, trgovačko društvo predstavlja više od 85 % svog uvoza iz SAD-a te se stoga trebalo utvrditi postoji li vjerojatnost nastavka dampinga u pogledu trgovačkog društva Dow Chemical. Za druga trgovačka društva izvoznike, utvrđeno je da je bio prisutan damping i stoga su institucije trebale utvrditi vjerojatnost nastavka pojave dampinga. Analiza vjerojatnosti nastavka dampinga uglavnom se temeljila, prema navodima trgovačkog društva Stepan, na kapacitetima SAD-a na razini cijele države od 60 000 tona. U pogledu nalaza Suda prema kojem su institucije pogriješile u procjeni rezervnih kapaciteta SAD-a i s obzirom na to da su, prema navodima trgovačkog društva Stepan, rezervni kapaciteti bili bliži najviše 8 000 tona, više nije bilo moguće tvrditi da postoji vjerojatnost dampinga u pogledu drugih trgovačkih društava. Institucije su također trebale analizirati i utvrditi vjerojatnost ponovne pojave dampinga.

               (21)

               Trgovačko društvo Huntsman također je temeljilo svoje analize na pretpostavki da je Presuda potvrdila nepostojanje rezervnih kapaciteta u SAD-u tijekom RRIP-a te da stoga nije bilo vjerojatno da bi povećani iznos etanolamina bio izvezen u Uniju na temelju toga. To trgovačko društvo je tvrdilo da stoga također nije potrebno analizirati druge čimbenike kao što je utjecaj na mjere zaštite trgovine u trećim zemljama, mogući razvoj potražnje u SAD-u i na drugim tržištima ili pritisak na smanjenje cijena. Osim toga, trgovačko društvo Huntsman tvrdilo je da, u pogledu nalaza Suda o nedostatku rezervnih kapaciteta u SAD-u tijekom RRIP-a, Komisija više nije imala mogućnost ponovne analize vjerojatnosti ponovne pojave dampinga i štete niti utvrđivanja, u okviru ovog parcijalnog ponovnog pokretanja je li postojala vjerojatnost ponovne pojave štetnog dampinga. Ipak, kada bi Komisija ponovno mogla ispitati vjerojatnost ponovne pojave dampinga i štete, trgovačko društvo Huntsman smatralo je da ne bi bilo nikakvih dokaza koji bi ukazali na to da zahtjevi iz članka 11. stavka 2. Osnovne uredbe ne bi bili zadovoljeni. U pogledu vjerojatnosti ponovne pojave dampinga, trgovačko društvo Huntsman izrazilo je mišljenje da, na temelju nalaza prema kojem tijekom RRIP-a nije bilo dampinga u pogledu trgovačkog društva Dow Chemical, daleko najvećeg izvoznika, nije bilo vjerojatnosti ponovne pojave dampinga na području čitave države nakon RRIP-a kada bi se povukle antidampinške pristojbe.

               (22)

               Na temelju navoda trgovačkog društva Huntsman, ponovna pojava štete ne bi bila vjerojatna u pogledu nedostatka neiskorištenih proizvodnih kapaciteta, što bi rezultiralo s vrlo malo prostora za povećanje izvoza u Uniju nakon RRIP-a. Trgovačko društvo Huntsman i dalje je tvrdilo da se takav zaključak može potkrijepiti činjenicom da se, u skladu s izvješćem SRI (12), očekivani rast potrošnje u SAD-u ne razlikuje značajno od onog na drugim tržištima.

               (23)

               Trgovačko društvo Huntsman istaknulo je da je industrija Unije pretrpjela ikakvu štetu, ona bila bi uzrokovana učincima gospodarske krize, a ne uvozom iz SAD-a. Samo na temelju slabljenja negativnog učinka krize uzrokovanog uvozom, ne bi bilo moguće zaključiti da bi se zbog tog uvoza šteta vjerojatno ponovila.

         2.3.   Analiza komentara

               (24)

               U pogledu navodne nezakonitosti ponovnog otvaranja postupka (uvodne izjave od 17. do 18.), podsjeća se da je u slučaju C-458/98 („presuda IPS”) Sud priznao da u predmetima u kojima se postupak sastoji od nekoliko administrativnih koraka poništenje jednog od tih koraka ne znači poništenje cjelokupnog postupka. Antidampinški postupak primjer je takvog postupka koji se sastoji od više koraka. Stoga poništenje Uredbe o izmjeni u pogledu jedne stranke ne podrazumijeva poništenje cijelog postupka prije donošenja te Uredbe (13). Osim toga, prema članku 266. Ugovora o funkcioniranju Europske unije (UFEU), institucije Unije dužne su pridržavati se odluke Suda. S obzirom na gore navedeno, utvrđeno je da je tvrdnja kako nema pravne osnove za parcijalno ponovno otvaranje revizije ispitnog postupka neopravdana.

               (25)

               Tvrdnja da uvođenje rokova za dovršenje antidampinških ispitnih postupaka sprječava Komisiju u pogledu produljenja ispitnog postupka na razdoblje dulje od obveznog trajanja od petnaest mjeseci (uvodna izjava 17. gore), također se smatrala neopravdanom. Smatra se da taj rok nije značajan za provedbu odluke Suda. Taj rok, naime, samo uređuje dovršetak početne revizije ispitnog postupka od datuma pokretanja do datuma konačne radnje i ne odnosi se na kasnije radnje koje su, na primjer poduzete kao rezultat sudskog preispitivanja. Posljedica prihvaćanja takvog zahtjeva onemogućila bi institucijama uzimanje u obzir nalaza Općeg suda (kako je utvrđeno člankom 266. UFEU-a). Naime, odluka Općeg suda uvijek se donosi u trenutku kada istječe rok za ispitni postupak. Nadalje se napominje da bi sva druga tumačenja značila da, na primjer, uspješno pravno djelovanje od strane jedne stranke ne bi imalo praktičnog utjecaja na tu stranku ako rok za dovršetak početnog ispitnog postupka ne bi dozvolio provedbu presude Općeg suda. To bi bilo u suprotnosti s načelom prema kojem svim strankama mora biti omogućena učinkovita sudska revizija.

               (26)

               U pogledu tvrdnje da Komisija ne bi mogla pravno otkloniti greške u procjeni koje su utvrđene u Uredbi koja se dovodi u pitanje i da je jedini način provedbe presude stavljanje izvan snage postojećih mjera (uvodna izjava 18. gore), potrebno je navedeno uzeti u obzir. Sud je već utvrdio da stavljanje Uredbe izvan snage također podrazumijeva mogućnost ispravljanja određenih pitanja vezanih uz Uredbu o izmjeni koje su dovele do njezinog poništenja dok pritom neosporavani dijelovi na koje odluka Suda ne utječe ostaju nepromijenjeni – kako se smatralo u predmetu presudi IPS. Institucije stoga moraju uzeti u obzir ne samo operativni dio presude, već i pravne razloge koji su doveli do presude i koji predstavljaju njezinu osnovu, u smislu da su neophodni za utvrđivanje točnog značenja sadržaja operativnog dijela (14). Stoga se može nastaviti postupak kojim se zamjenjuju sve protuzakonite mjere (15). Stoga se taj zahtjev smatra neutemeljenim.

               (27)

               Opći sud, kako su također navela trgovačka društva Stepan i Huntsman (vidjeti uvodnu izjavu 19.), također je utvrdio da tijekom ispitnog postupka koji je rezultirao donošenjem Uredbe o trećoj reviziji nakon isteka mjere institucije nisu mogle doći do zaključka da se damping nastavio tijekom RRIP-a, niti da je bilo vjerojatnosti nastavljanja dampinga. Velika većina izvoza iz SAD-a, kao što je primijetio Sud, više od 85 % od strane trgovačkog društva Dow Chemical ušlo je u Uniju po nedampinškim cijenama. Nadalje, ta je situacija trebala rezultirati nalazom prema kojem je marža ponderiranog prosjeka za uvoz dotičnog proizvoda podrijetlom iz SAD-a bila negativna. Sud je zaključio da su institucije stoga imale obvezu dokazati da postoji vjerojatnost ponovne pojave dampinga (16).

               (28)

               Analiza vjerojatnosti ponovne pojave dampinga je u ovom slučaju, kako to sve zainteresirane stranke priznaju izričito ili neizričito, povezana je uz izračun rezervnih proizvodnih kapaciteta u SAD-u. Neke od zainteresiranih stranaka dovode u pitanje potvrdu Općeg suda u pogledu nepostojanja značajnih rezervnih kapaciteta u SAD-u tijekom RRIP-a. Sud je utvrdio da je metodologija izračuna koja ukazuje na dodatne proizvodne kapacitete etanolamina od 60 000 tona tijekom RRIP-a zbunjujuća te da je konačni iznos od 60 000 tona suprotan dokazima na kojima se temeljio slučaj (17).

               (29)

               Kako je navedeno u uvodnoj izjavi 15. industrija Unije je navela da su, na temelju podataka PCI-a, dodatni kapaciteti na području čitave zemlje 2008. prelazili 60 000 tona. Međutim, također se primjećuje da su, u pogledu izračuna koje je dostavila industrija Unije, iskorišteni ukupni proizvodni kapaciteti u SAD-u, tj. nije bilo prilagodbi cijena u pogledu smanjenja na 90 %.

               (30)

               U pogledu tvrdnji vezanih uz izračun rezervnih kapaciteta tijekom RRIP-a, primjećuje se da su dva proizvođača izvoznika surađivala s trećom revizijom nakon isteka mjere. Tijekom tog ispitnog postupka, utvrđeno je da trgovačko društvo INEOS Oxide LLC („INEOS”) nije imalo rezervnih kapaciteta tijekom RRIP-a, dok je trgovačko društvo Dow Chemical imalo rezervnih kapaciteta. Potvrđeni podaci ukazuju na to da trgovačko društvo Dow Chemical nije koristilo dodatne kapacitete u pogledu izvoza po niskim cijenama tijekom RRIP-a iako je moglo tako učiniti s obzirom na niske razine mjera prema ad valorem vrijednosti.

               (31)

               Nadalje, trgovačka društva koja su surađivala, trgovačko društvo Dow Chemical i trgovačko društvo INEOS, predstavljala su zajedno tijekom RRIP-a 91,6 % izvoza iz SAD-a u Uniju. Ukupan izvoz trgovačkih društava Dow Chemical i INEOS iznosio je 30 000 – 35 000 tona, dok je izvoz trgovačkih društava koja nisu surađivala iznosio ne više od 3 000 - 4 000 tona. Dampinška marža za cijelu zemlju tijekom RRIP-a bila je de minimis i uvoz iz trgovačkih društava koja nisu surađivala iznosio je 1 % tržišta Unije. Za potrebe povjerljivosti iznosi gore su dani u obliku raspona ili nisu precizirani.

               (32)

               Kako je navedeno u uvodnoj izjavi 16., industrija Unije navodila je različite čimbenike koji bi ukazivali na to da je, prema njihovim tvrdnjama, još uvijek postojala vjerojatnost dampinga nakon 2008. Međutim, tržišni uvjeti nisu se značajno promijenili od objave Uredbe o trećoj reviziji nakon isteka mjere. Te je okolnosti također potvrdila industrija Unije. Međutim, treba napomenuti da, kako je navedeno u uvodnim izjavama od 30. do 31., u pogledu niskih razina mjera i nedostatka rezervnih kapaciteta trgovačkog društva INEOS, kao i nedostatka dampinga od strane trgovačkog društva Dow Chemical, ne postoje indikacije da bi stavljanje izvan snage mjere moglo dovesti do promjene stanja.

               (33)

               Proizvođač izvoznik komentirao je da treća revizija nakon isteka mjere nije trebala završiti Provedbenom uredbom (EU) br. 54/2010 kojom se nameću mjere. Proizvođač izvoznik zatražio je stavljanje izvan snage dotičnih mjera s retroaktivnim učinkom tako da se izvrši povrat svih pristojba plaćenih od datuma stupanja na snagu Provedbene uredbe (EU) br. 54/2010 na sve uvoznike koji su ih odgovarajuće podmirili.

               (34)

               Taj zahtjev se odbija, jer su proizvođači izvoznici, pored trgovačkog društva Dow Chemical, također mogli pokrenuti aktivnosti za poništenje Uredbe, koja je stavljena izvan snage samo u onom omjeru u kojem se odnosi na podnositelja zahtjeva, trgovačko društvo Dow Chemical. Stoga, na temelju načela pravne sigurnosti i nakon sudske prakse Suda (18), Uredba je postala konačna u pogledu drugih proizvođača izvoznika.

         2.4.   Zaključak

               (35)

               Uzimajući u obzir komentare stranki i njihovu analizu, zaključeno je da provedba Presude podrazumijeva da tijekom ispitnog postupka koji je rezultirao donošenjem Provedbene uredbe (EU) br. 54/2010, institucije nisu mogle doći do zaključka da je damping nastavio tijekom RRIP-a, niti da je bilo vjerojatnosti nastavka dampinga. Nadalje, institucije su također trebale zaključiti da nije bilo vjerojatnosti ponovne pojave dampinga.

               (36)

               Na temelju gore navedenog, konačna antidampinška pristojba na etanolamine nije trebala biti ponovno uvedena. U pogledu trgovačkog društva Dow Chemical potrebno je podsjetiti da je Provedbena uredba (EU) br. 54/2010 već trebala biti poništena u onoj mjeri u kojoj presuda Općeg suda u slučaju T–158/10 utječe na trgovačko društvo Dow Chemical. Stoga, za potrebe jasnoće, potrebno je naglasiti da, u pogledu uvoza etanolamina od trgovačkog društva Dow Chemical, antidampinške pristojbe više nisu na snazi od datuma stupanja na snagu Provedbene uredbe (EU) br. 54/2010 (23. siječnja 2010.).

         3.   ČETVRTA REVIZIJA NAKON ISTEKA MJERE

               (37)

               U pogledu gore navedenog i posebno uvodne izjave 35., smatra se da bi četvrta revizija nakon isteka mjere trebala biti dovršena bez ponovnog uvođenja pristojbe. U pogledu trgovačkog društva Dow Chemical, četvrta revizija nakon isteka mjere izgubila je svoj predmet zbog Presude te ne postoji pravna osnova za prikupljanje antidampinških pristojba na uvoz od trgovačkog društva Dow Chemical od 23. siječnja 2010.

         4.   PARCIJALNA PRIVREMENA REVIZIJA

               (38)

               Uzimajući u obzir nalaze sadržane u uvodnoj izjavi 35. gore, smatra se da bi reviziju trebalo prekinuti, jer temelj za samo postojanje mjera, tj. nalaz vjerojatnosti nastavka ili ponovne pojave štetnog dampinga, nedostaje.

         5.   PRIMLJENI KOMENTARI

               (39)

               Sve su stranke bile obaviještene o bitnim činjenicama i razmatranjima na temelju kojih se namjeravalo preporučiti stavljanje postojećih mjera izvan snage. Nakon te objave također im je dano razdoblje za podnošenja prigovora. Komentari koje su dostavile druge stranke primjereno su razmotreni, ali nisu promijenili te zaključke.

         6.   ZAKLJUČCI

               (40)

               Iz gore navedenog proizlazi da bi parcijalno ponovno otvaranje ispitnog postupka trebalo biti okončano i da bi se antidampinške mjere na uvoz etanolamina podrijetlom iz SAD-a trebale staviti izvan snage. U pogledu uvoza etanolamina iz trgovačkog društva Dow Chemical, kako je Provedbena uredba (EU) br. 54/2010 već poništena u smislu trgovačkog društva Dow Chemical, mjere nisu na snazi od datuma stupanja na snagu Provedbene uredbe (EU) br. 54/2010 (23. siječnja 2010.).

               (41)

               Četvrti ispitni postupak o isteku s obzirom na antidampinške pristojbe na snazi na uvoz etanolamina podrijetlom iz SAD-a, također bi trebalo prekinuti bez ponovnog uvođenja pristojbe. U pogledu uvoza od trgovačkog društva Dow Chemical, revizija nakon isteka mjere izgubila je svoj predmet.

               (42)

               Parcijalnu privremenu reviziju ograničenu opsegom na preispitivanje dampinga trebala bi prekinuti na temelju ukidanja postojećih mjera,

         DONIJELO JE OVU UREDBU:
   Članak 1.
   1.   Prekida se parcijalno ponovno otvaranje antidampinškog ispitnog postupka o uvozu etanolamina trenutačno obuhvaćenog oznakama KN ex 2922 11 00 (monoetanolamin) (oznaka TARIC 2922110010), ex 2922 12 00 (dietanolamin) (oznaka TARIC 2922120010) i 2922 13 10 (trietanolamin) podrijetlom iz Sjedinjenih Američkih Država bez ponovnog uvođenja pristojba i uz ukidanje mjera.
   2.   S obzirom na uvoz od trgovačkog društva Dow Chemical Company, ne postoji pravna osnova za prikupljanje antidampinških pristojba na uvoz od trgovačkog društva Dow Chemical Company od 23. siječnja 2010.
   Članak 2.
   Prekida se ispitni postupak revizije nakon isteka mjere antidampinškog ispitnog postupka o uvozu etanolamina od svih proizvođača izvoznika, trenutačno obuhvaćenog oznakama KN ex 2922 11 00 (monoetanolamin) (oznaka TARIC 2922110010), ex 2922 12 00 (dietanolamin) (oznaka TARIC 2922120010) i 2922 13 10 (trietanolamin) podrijetlom iz Sjedinjenih Američkih Država, pokrenuta 21. siječnja 2012., bez ponovnog uvođenja pristojba i uz ukidanje mjera. U pogledu uvoza od trgovačkog društva Dow Chemical, revizija nakon isteka mjere izgubila je svoj predmet.
   Članak 3.
   Prekida se parcijalna privremena revizija ograničena u opsegu na ispitivanje dampinga u pogledu uvoza etanolamina od Dow Chemical Company trenutačno obuhvaćenog oznakama KN ex 2922 11 00 (monoetanolamin) (oznaka TARIC 2922110010), ex 2922 12 00 (dietanolamin) (oznaka TARIC 2922120010) i 2922 13 10 (trietanolamin) podrijetlom iz Sjedinjenih Američkih Država.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2013.

            Za Vijeće

            Predsjednik

         P. HOGAN

      (1)  SL L 343, 22.12.2009., str. 51.

      (2)  SL L 28, 2.2.1994., str. 40.

      (3)  SL L 185, 25.2.2000., str. 1.

      (4)  SL L 294, 25.10.2006., str. 2.

      (5)  SL L 17, 22.1.2010., str. 1.

      (6)  SL C 79, 12.3.2011., str. 20.

      (7)  SL C 18, 21.1.2012., str. 16.

      (8)  SL C 103, 11.4.2012., str. 8.

      (9)  SL C 161, 9.4.2010., str. 44.

      (10)  Predmet T-158/10 The Dow Chemical Company protiv Vijeća [2012.] ECR II.

      (11)  SL C 314, 18.4.2012., str. 12.

      (12)  Chemical Economics Handbook Product Review, „Ethanolamines”, SRI Consulting.

      (13)  Predmet C-458/98 P Industrie des Poudres Sphériques protiv Vijeća [2000.] ECR I-8147.

      (14)  Predmet C-458/98 P Industrie des Poudres Sphériques protiv Vijeća, stavak 81..

      (15)  Predmet C-458/98 P Industrie des Poudres Sphériques protiv Vijeća, stavak 82.

      (16)  Predmet T-158/10 The Dow Chemical Company protiv Vijeća, stavak 45.

      (17)  Predmet T-158/10 The Dow Chemical Company protiv Vijeća, stavak 54.

      (18)  Predmet C-239/99 Nachi Europe GmbH protiv Hauptzollamt Krefeld [2001.] ECR I-1220.


title: Provedbena uredba Komisije (EU) br. 1018/2012 od 5. studenoga 2012. o izmjeni uredaba (EZ) 232/2009, (EZ) br. 188/2007, (EZ) br. 186/2007, (EZ) br. 209/2008, (EZ) br. 1447/2006, (EZ) br. 316/2003, (EZ) br. 1811/2005, (EZ) br. 1288/2004, (EZ) br. 2148/2004, (EZ) br. 1137/2007, (EZ) br. 1293/2008, (EZ) br. 226/2007, (EZ) br. 1444/2006, (EZ) br. 1876/2006, (EZ) br. 1847/2003, (EZ) br. 2036/2005, (EZ) br. 492/2006, (EZ) br. 1200/2005 i (EZ) br. 1520/2007 u vezi s najvećom dopuštenom količinom određenih mikroorganizama u potpunim krmnim smjesama  Tekst značajan za EGP

text:
               03/Sv. 42

               HR

               Službeni list Europske unije

               321

         32012R1018

               L 307/56

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1018/2012
   od 5. studenoga 2012.
   o izmjeni uredaba (EZ) 232/2009, (EZ) br. 188/2007, (EZ) br. 186/2007, (EZ) br. 209/2008, (EZ) br. 1447/2006, (EZ) br. 316/2003, (EZ) br. 1811/2005, (EZ) br. 1288/2004, (EZ) br. 2148/2004, (EZ) br. 1137/2007, (EZ) br. 1293/2008, (EZ) br. 226/2007, (EZ) br. 1444/2006, (EZ) br. 1876/2006, (EZ) br. 1847/2003, (EZ) br. 2036/2005, (EZ) br. 492/2006, (EZ) br. 1200/2005 i (EZ) br. 1520/2007 u vezi s najvećom dopuštenom količinom određenih mikroorganizama u potpunim krmnim smjesama
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavke 1., 2. i 3.,
   budući da:

               (1)

               Korištenje Saccharomyces cerevisiae NCYC Sc 47 koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori dobre flore” odobreno je na 10 godina Uredbom Komisije (EZ) br. 232/2009 (2) za mliječne bivole, Uredbom Komisije (EZ) br. 1447/2006 (3) za janjad za tov, Uredbom Komisije (EZ) br. 188/2007 (4) za mliječne koze i mliječne ovce, Uredbom Komisije (EZ) br. 186/2007 (5) za konje i Uredbom Komisije (EZ) br. 209/2008 (6) za svinje za tov. Odobreno je bez vremenskog ograničenja Uredbom Komisije (EZ) br. 316/2003 (7) za goveda za tov, Uredbom Komisije (EZ) 1811/2005 (8) za mliječne krave, Uredbom Komisije (EZ) br. 1288/2004 (9) za krmače i Uredbom Komisije (EZ) br. 2148/2004 (10) za odbijenu prasad.

               (2)

               U skladu s člankom 13. stavkom 3. Uredbe (EZ) br. 1831/2003 nositelj odobrenja predložio je promjenu uvjeta odobrenja Saccharomyces cerevisiae NCYC Sc 47 kako su navedeni u Uredbama navedenim u uvodnoj izjavi 1.

               (3)

               Korištenje Bacillus subtilis DSM 17299 koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori dobre flore” odobreno je na 10 godina Uredbom Komisije (EZ) br. 1137/2007 (11) za piliće za tov.

               (4)

               U skladu s člankom 13. stavkom 3. Uredbe (EZ) br. 1831/2003 nositelj odobrenja predložio je promjenu uvjeta odobrenja Bacillus subtilis DSM 17299 kako je navedeno u Uredbi navedenoj u uvodnoj izjavi 3.

               (5)

               Mišljenja koja je Europska agencija za sigurnost hrane (dalje u tekstu „Agencija”) usvojila o korištenju određenih mikroorganizama u hrani za životinje zasnivala su se na statusu kvalificirane pretpostavke sigurnosti (Qualified Presumption of Safety - QPS) dotičnih mikroorganizama (Znanstveno mišljenje o održavanju popisa QPS bioloških agensa koji se namjerno dodaju hrani i hrani za životinje, ažurirano 2011.) (12). Nositelji odobrenja predložili su brisanje ograničenja u vezi s najvećom dopuštenom količinom Saccharomyces cerevisiae NCYC Sc 47 i Bacillus subtilis DSM 17299 u potpunim krmnim smjesama na temelju toga da najveće doze nisu u skladu s pristupom QPS.

               (6)

               Kako bi se izbjegli poremećaji na tržištu, primjereno je brisati ograničenje u vezi s najvećom dopuštenom količinom također i u pogledu odobrenja ostalih mikroorganizama koji imaju isti QPS status.

               (7)

               U skladu s člankom 13. stavkom 1. zatraženo je od Agencije da donese mišljenje o mogućnosti brisanja najveće dopuštene količine za ostale mikroorganizme koji imaju isti QPS status: Saccharomyces cerevisiae CNCM I-1077 odobren na 10 godina Uredbom Komisije (EZ) br. 1293/2008 (13) za janjad, Uredbom Komisije (EZ) br. 226/2007 (14) za mliječne koze i mliječne ovce te bez vremenskog ograničenja Uredbom Komisije (EZ) br. 1200/2005 (15) za mliječne krave i goveda za tov; Saccharomyces cerevisiae CNCM I-1079 odobren bez vremenskog ograničenja Uredbom Komisije (EZ) br. 1847/2003 (16) za prasad i Uredbom Komisije (EZ) br. 2036/2005 (17) za krmače; Saccharomyces cerevisiae CBS 493.94 odobren bez vremenskog ograničenja Uredbom Komisije (EZ) br. 1288/2004 za goveda za tov i telad te Uredbom Komisije (EZ) br. 1811/2005 (18) za mliječne krave; Saccharomyces cerevisiae MUCL 39885 odobren bez vremenskog ograničenja Uredbom Komisije (EZ) br. 492/2006 (19) za goveda za tov; Bacillus amyloliquefaciens CECT 5940 odobren na 10 godina Uredbom Komisije (EZ) br. 1292/2008 (20) za piliće za tov; Lactobacillus farciminis CNCM MA 67/4R odobren na četiri godine Uredbom Komisije (EZ) br. 1876/2006 (21) za piliće i purane za tov i za kokoši nesilice te bez vremenskoga ograničenja Uredbom Komisije (EZ) br. 492/2006 za odbijenu prasad; Pediococcus acidilactici CNCM MA18/5M odobren bez vremenskoga ograničenja Uredbom Komisije (EZ) br. 1200/2005 za piliće za tov i Uredbom Komisije (EZ) br. 2036/2005 za svinje za tov; Lactobacillus acidophilus D2/CSL CECT4529 odobren bez vremenskoga ograničenja Uredbom Komisije (EZ) br. 1520/2007 (22) za kokoši nesilice; Bacillus subtilis C-3102 (DSM 15544) odobren na 10 godina Uredbom Komisije (EZ) br. 1444/2006 (23) za piliće za tov.

               (8)

               Agencija je zaključila u mišljenju od 24. travnja 2012. (24) da određivanje najveće dopuštene količine za Saccharomyces cerevisiae NCYC Sc 47, Bacillus subtilis DSM 17299, Saccharomyces cerevisiae CNCM I-1077, Saccharomyces cerevisiae CNCM I-1079, Saccharomyces cerevisiae CBS 493.94, Saccharomyces cerevisiae MUCL 39885, Bacillus amyloliquefaciens CECT 5940, Lactobacillus farciminis CNCM MA 67/4R, Pediococcus acidilactici CNCM MA18/5M, Lactobacillus acidophilus D2/CSL CECT4529 i Bacillus subtilis C-3102 (DSM 15544) u potpunoj krmnoj smjesi ne nudi dodatni stupanj sigurnosti za ciljne životinje i potrošače. Zato nema razloga za njih zadržavati najveću dopuštenu količinu.

               (9)

               Ispunjeni su uvjeti predviđeni u članku 5. Uredbe (EZ) br. 1831/2003.

               (10)

               Zato je potrebno na odgovarajući način izmijeniti Uredbe (EZ) 232/2009, (EZ) br. 188/2007, (EZ) br. 186/2007, (EZ) br. 209/2008, (EZ) br. 1447/2006, (EZ) br. 316/2003, (EZ) br. 1811/2005, (EZ) br. 1288/2004, (EZ) br. 2148/2004, (EZ) br. 1137/2007, (EZ) br. 1293/2008, (EZ) br. 226/2007, (EZ) br. 1444/2006, (EZ) br. 1876/2006, (EZ) br. 1847/2003, (EZ) br. 2036/2005, (EZ) br. 492/2006, (EZ) br. 1200/2005 i (EZ) br. 1520/2007.

               (11)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Izmjena Uredbe (EZ) br. 232/2009
   U stupcu 8., najveća dopuštena količina za stavku 4b1702, Saccharomyces cerevisiae NCYC Sc47 u Prilogu Uredbi (EZ) br. 232/2009, brišu se riječi „1,4 × 109”.
   Članak 2.
   Izmjena Uredbe (EZ) br. 188/2007
   U stupcu 8., najveća dopuštena količina za stavku 4b1702, Saccharomyces cerevisiae NCYC Sc47 u Prilogu Uredbi (EZ) br. 188/2007, brišu se riječi „7,5 × 109”.
   Članak 3.
   Izmjena Uredbe (EZ) br. 186/2007
   U stupcu 8., najveća dopuštena količina za stavku 4b1702, Saccharomyces cerevisiae NCYC Sc47 u Prilogu Uredbi (EZ) br. 186/2007, brišu se riječi „7 × 109”.
   Članak 4.
   Izmjena Uredbe (EZ) br. 209/2008
   U stupcu 8., najveća dopuštena količina za stavku 4b1702, Saccharomyces cerevisiae NCYC Sc47 u Prilogu Uredbi (EZ) br. 209/2008, brišu se riječi „1,00 × 1010”.
   Članak 5.
   Izmjena Uredbe (EZ) br. 1447/2006
   U stupcu 8., najveći sadržaj za stavku E 1702, Saccharomyces cerevisiae NCYC Sc47 u Prilogu Uredbi (EZ) br. 1447/2006, brišu se riječi „1,4 × 1010”.
   Članak 6.
   Izmjena Uredbe (EZ) br. 316/2003
   U stupcu 7., najveća dopuštena količina za stavku E 1702, Saccharomyces cerevisiae NCYC Sc47 u Prilogu I. Uredbi (EZ) br. 316/2003, brišu se riječi „8 × 109”.
   Članak 7.
   Izmjena Uredbe (EZ) br. 1811/2005
   Prilog III. Uredbi (EZ) br. 1811/2005 mijenja se kako slijedi:

               (1)

               u stupcu 7., najveća dopuštena količina za stavku E 1702, Saccharomyces cerevisiae NCYC Sc 47, brišu se riječi „2 × 109”;

               (2)

               u stupcu 7., najveća dopuštena količina za stavku E 1704, Saccharomyces cerevisiae CBS 493.94, brišu se riječi „3,5 × 108”.

         Članak 8.
   Izmjena Uredbe (EZ) br. 1288/2004
   Prilog I. Uredbi (EZ) br. 1288/2004 mijenja se kako slijedi:

               (1)

               u stupcu 7., najveći udio za stavku E 1702, Saccharomyces cerevisiae NCYC Sc 47, brišu se riječi „1 × 1010”;

               (2)

               u stupcu 7., najveći udio za stavku E 1704, Saccharomyces cerevisiae CBS 493.94, brišu se riječi „2 × 109” i „1,7 × 108”.

         Članak 9.
   Izmjena Uredbe (EZ) br. 2148/2004
   U stupcu 7., najveći sadržaj za stavku E 1702, Saccharomyces cerevisiae NCYC Sc 47 u Prilogu II. Uredbi (EZ) br. 2148/2004, brišu se riječi „1 × 1010”.
   Članak 10.
   Izmjena Uredbe (EZ) br. 1137/2007
   U stupcu 8., najveća dopuštena količina za stavku 4b1821, Bacillus subtilis DSM 17299 u Prilogu Uredbi (EZ) br. 1137/2007, brišu se riječi „1,6 × 109”.
   Članak 11.
   Izmjena Uredbe (EZ) br. 1293/2008
   U stupcu 8., najveća dopuštena količina za stavku 4b1711, Saccharomyces cerevisiae CNCM I-1077 u Prilogu Uredbi (EZ) br. 1293/2008, brišu se riječi „7,3 × 109”.
   Članak 12.
   Izmjena Uredbe (EZ) br. 226/2007
   U stupcu 8., najveća dopuštena količina za stavku 4b1711, Saccharomyces cerevisiae CNCM I-1077 u Prilogu Uredbi (EZ) br. 226/2007, brišu se riječi „3 × 109” i „1,2 × 109”.
   Članak 13.
   Izmjena Uredbe (EZ) br. 1444/2006
   U stupcu 8., najveći sadržaj za stavku 4b1820, Bacillus subtilis DSM 17299 u Prilogu Uredbi (EZ) br. 1444/2006, brišu se riječi „1 × 109”.
   Članak 14.
   Izmjena Uredbe (EZ) br. 1876/2006
   U stupcu 7., maksimalni sadržaj za stavku 12 Lactobacillus farciminis CNCM MA 67/4R, u Prilogu I. Uredbi (EZ) br. 1876/2006, brišu se riječi „1 × 109”.
   Članak 15.
   Izmjena Uredbe (EZ) br. 1847/2003
   U stupcu 7., najveća dopuštena količina za stavku E 1703, Saccharomyces cerevisiae CNCM I-1079 u Prilogu II. Uredbi (EZ) br. 1847/2003, brišu se riječi „6 × 109”.
   Članak 16.
   Izmjena Uredbe (EZ) br. 2036/2005
   Prilog I. Uredbi (EZ) br. 2036/2005 mijenja se kako slijedi:

               (1)

               U stupcu 7., maksimalni sadržaj za stavku E 1703, Saccharomyces cerevisiae CNCM I-1079, brišu se riječi „6 × 109”;

               (2)

               u stupcu 7., maksimalni sadržaj za stavku E 1712, Pediococcus acidilactici CNCM MA18/5M, brišu se riječi „1 × 109”.

         Članak 17.
   Izmjena Uredbe (EZ) br. 492/2006
   Prilog II. Uredbi (EZ) br. 492/2006 mijenja se kako slijedi:

               (1)

               u stupcu 7., maksimalni sadržaj za stavku E 1710, Saccharomyces cerevisiae MUCL 39885, brišu se riječi „9 × 109”;

               (2)

               u stupcu 7., maksimalni sadržaj za stavku E 1714, Lactobacillus farciminis CNCM MA 67/4R, brišu se riječi „1 × 1010”.

         Članak 18.
   Izmjena Uredbe (EZ) br. 1200/2005
   Prilog II. Uredbi (EZ) br. 1200/2005 mijenja se kako slijedi:

               (1)

               u stupcu 7., najveći sadržaj za stavku E 1711, Saccharomyces cerevisiae CNCM I-1077, brišu se riječi „2 × 109” i „1,6 × 109”;

               (2)

               u stupcu 7., najveći sadržaj za stavku E 1712, Pediococcus acidilactici CNCM MA18/5M, brišu se riječi „1 × 1010”.

         Članak 19.
   Izmjena Uredbe (EZ) br. 1520/2007
   Prilog IV. Uredbi (EZ) br. 1520/2007 mijenja se kako slijedi:
   U stupcu 7., najveća dopuštena količina za stavku E 1715, Lactobacillus acidophilus D2/CSL CECT4529, brišu se riječi „1 × 109”.
   Članak 20.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. studenoga 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 74, 20.3.2009., str. 14.

      (3)  SL L 271, 30.9.2006., str. 28.

      (4)  SL L 57, 24.2.2007., str. 3.

      (5)  SL L 63, 1.3.2007., str. 6.

      (6)  SL L 63, 7.3.2008., str. 3.

      (7)  SL L 46, 20.2.2003., str. 15.

      (8)  SL L 291, 5.11.2005., str. 12.

      (9)  SL L 243, 15.7.2004., str. 10.

      (10)  SL L 370, 17.12.2004., str. 24.

      (11)  SL L 256, 2.10.2007., str. 5.

      (12)  EFSA Journal 2011.;9(12):2497.

      (13)  SL L 340, 19.12.2008., str. 38.

      (14)  SL L 64, 2.3.2007., str. 26.

      (15)  SL L 195, 27.7.2005., str. 6.

      (16)  SL L 269, 21.10.2003., str. 3.

      (17)  SL L 328, 15.12.2005., str. 13.

      (18)  SL L 291, 5.11.2005., str. 12.

      (19)  SL L 89, 28.3.2006., str. 6.

      (20)  SL L 340, 19.12.2008., str. 36.

      (21)  SL L 360, 19.12.2006., str. 126.

      (22)  SL L 335, 20.12.2007., str. 17.

      (23)  SL L 271, 30.9.2006., str. 19.

      (24)  EFSA Journal 2012.;10(5):2680.


title: Provedbena uredba Komisije (EU) 2016/1213 оd 25. srpnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               26.7.2016

               HR

               Službeni list Europske unije

               L 199/12

         PROVEDBENA UREDBA KOMISIJE (EU) 2016/1213
   оd 25. srpnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  164,1

                  ZZ

                  164,1

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  197,4

                  AU

                  158,0

                  CL

                  153,0

                  TR

                  164,0

                  UY

                  195,6

                  ZA

                  178,4

                  ZZ

                  174,4

                  0806 10 10

                  EG

                  269,9

                  MA

                  245,1

                  ZZ

                  257,5

                  0808 10 80

                  AR

                  121,6

                  BR

                  101,0

                  CL

                  132,0

                  CN

                  74,5

                  NZ

                  135,2

                  US

                  157,1

                  ZA

                  106,1

                  ZZ

                  118,2

                  0808 30 90

                  AR

                  109,8

                  CL

                  135,7

                  NZ

                  171,3

                  TR

                  187,7

                  ZA

                  119,2

                  ZZ

                  144,7

                  0809 10 00

                  TR

                  202,4

                  ZZ

                  202,4

                  0809 29 00

                  TR

                  244,3

                  US

                  535,2

                  ZA

                  271,2

                  ZZ

                  350,2

                  0809 30 10 , 0809 30 90

                  TR

                  120,5

                  ZZ

                  120,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/796 оd 21. svibnja 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon ponovnih izbijanja bolesti u toj zemlji (Tekst značajan za EGP)

text:
               22.5.2015

               HR

               Službeni list Europske unije

               L 127/9

         PROVEDBENA UREDBA KOMISIJE (EU) 2015/796
   оd 21. svibnja 2015.
   o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon ponovnih izbijanja bolesti u toj zemlji
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
   budući da:

               (1)

               Uredbom Komisije (EZ) br. 798/2008 (3) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome je predviđeno da se u Uniju mogu uvoziti i kroz nju provoziti samo proizvodi iz onih trećih zemalja, državnih područja, zona ili kompartmenta iz stupaca 1. i 3. tablice iz dijela 1. Priloga I. toj Uredbi.

               (2)

               Uredbom (EZ) br. 798/2008 utvrđuju se i uvjeti koje treća zemlja, državno područje, zona ili kompartment trebaju ispunjivati kako bi se smatrali slobodnima od visokopatogene influence ptica.

               (3)

               Sjedinjene Američke Države navedene su u dijelu 1. Priloga I. Uredbi (EZ) br. 798/2008 kao treća zemlja iz koje je uvoz u Uniju i provoz kroz nju proizvoda obuhvaćenih tom Uredbom odobren za neke dijelove njezina državnog područja ovisno o izbijanju visokopatogene influence ptica. Ta je regionalizacija priznata Uredbom (EZ) br. 798/2008 kako je izmijenjena Provedbenom uredbom Komisije (EU) 2015/243 (4), Provedbenom uredbom Komisije (EU) 2015/342 (5) i Provedbenom uredbom Komisije (EU) 2015/526 (6) nakon izbijanja visokopatogene influence ptica u saveznim državama Kaliforniji, Idahu, Oregonu i Washingtonu.

               (4)

               Sporazumom između Unije i Sjedinjenih Američkih Država (7) predviđa se promptno međusobno priznavanje mjera regionalizacije u slučaju izbijanja bolesti u Uniji ili Sjedinjenim Američkim Državama („Sporazum”).

               (5)

               Sjedinjene Američke Države potvrdile su ponovna izbijanja visokopatogene influence ptica podtipa H5 u jatima peradi u saveznim državama Missouriju, Arkansasu, Kansasu, Sjevernoj i Južnoj Dakoti, Montani, Wisconsinu i Iowi. Nadležna veterinarska tijela Sjedinjenih Američkih Država odmah su obustavila izdavanje veterinarskih certifikata za pošiljke proizvoda koji su namijenjeni za izvoz iz pogođenih država u Uniju. Sjedinjene Američke Države provele su i mjere usmrćivanja u preventivne svrhe radi suzbijanja i ograničavanja širenja visokopatogene influence ptica.

               (6)

               Nakon izbijanja bolesti u prethodno navedenim saveznim državama, Sjedinjene Američke Države dostavile su ažurirane podatke o epidemiološkoj situaciji na svojem državnom području i o mjerama koje su poduzele radi sprečavanja daljnjeg širenja visokopatogene influence ptica, koje je Komisija sada ocijenila. Na temelju te ocjene te obveza utvrđenih u Sporazumu i jamstava koja su pružile Sjedinjene Američke Države primjereno je izmijeniti zabranu unošenja određenih proizvoda u Uniju kako bi pokrivala cijela područja saveznih država Minnesote, Južne Dakote, Wisconsina i Iowe te dijelove područja saveznih država Missourija, Arkansasa, Kansasa, Montane i Sjeverne Dakote, na koja su nadležna veterinarska tijela Sjedinjenih Američkih Država primijenila ograničenja zbog trenutačnog izbijanja bolesti.

               (7)

               Unos za Sjedinjene Američke Države na popisu u dijelu 1. Priloga I. Uredbi (EZ) br. 798/2008 trebalo bi stoga izmijeniti kako bi se u obzir uzela trenutačna epidemiološka situacija u toj trećoj zemlji.

               (8)

               Prilog I. Uredbi (EZ) br. 798/2008 trebalo bi stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dio 1. Priloga I. Uredbi (EZ) br. 798/2008 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. svibnja 2015.

            Za Komisiju

            Predsjednik

         Jean-Claude JUNCKER

      (1)  SL L 18, 23.1.2003., str. 11.

      (2)  SL L 343, 22.12.2009., str. 74.

      (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (4)  Provedbena uredba Komisije (EU) 2015/243 оd 13. veljače 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (SL L 41, 17.2.2015., str. 5.).

      (5)  Provedbena uredba Komisije (EU) 2015/342 оd 2. ožujka 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon izbijanja bolesti u državama Idaho i Kalifornija (SL L 60, 4.3.2015., str. 31.).

      (6)  Provedbena uredba Komisije (EU) 2015/526 оd 27. ožujka 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz u Uniju i provoz određenih proizvoda od peradi kroz Uniju u vezi s ponovnim izbijanjem visokopatogene influence ptica u toj zemlji (SL L 84, 28.3.2015., str. 30.).

      (7)  Sporazum između Europske zajednice i Vlade Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla koji je u ime Europske zajednice odobren Odlukom Vijeća 1998/258/EZ (SL L 118, 21.4.1998., str. 1.).

      PRILOG
      U dijelu 1. Priloga I. Uredbi (EZ) br. 798/2008 unos za Sjedinjene Američke Države zamjenjuje se sljedećim:

                     Oznaka ISO i ime treće zemlje ili državnog područja

                     Oznaka treće zemlje, državnog područja, zone ili kompartmenta

                     Opis treće zemlje, državnog područja, zone ili kompartmenta

                     Veterinarski certifikat

                     Posebni uvjeti

                     Posebni uvjeti

                     Status nadzora influence ptica

                     Status cijepljenja protiv influence ptica

                     Status kontrole salmonele

                     Obrazac (obrasci)

                     Dodatna jamstva

                     Zaključni datum (1)

                     Početni datum (2)

                     1.

                     2.

                     3.

                     4.

                     5.

                     6.

                     6.A

                     6.B

                     7.

                     8.

                     9.

                     „US – Sjedinjene Američke Države

                     US-0

                     Cijela zemlja

                     SPF

                     EP, E

                     S4

                     US-1

                     Područje Sjedinjenih Američkih Država, osim državnog područja US-2

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1

                     WGM

                     VIII

                     POU, RAT

                     N

                     US-2

                     Područje Sjedinjenih Američkih Država koje obuhvaća:

                     US-2.1

                     u saveznoj državi Washingtonu:

                                 okrug Benton

                                 okrug Franklin

                     WGM

                     VIII

                     P2

                     19.12.2014.

                     7.4.2015.

                     POU, RAT

                     N
                     P2

                     US-2.2

                     u saveznoj državi Washingtonu:
                     okrug Clallam

                     WGM

                     VIII

                     P2

                     19.12.2014.

                     11.5.2015.

                     POU, RAT

                     N
                     P2

                     US-2.3

                     u saveznoj državi Washingtonu:
                     okrug Okanogan (1):

                                 a.

                                    na sjeveru: početna je točka raskrižje cesta US 97 WA 20 i S. Janis Road, skrenuti desno na S. Janis Road. Skrenuti lijevo na McLaughlin Canyon Road, zatim desno na Hardy Road, zatim skrenuti lijevo na Chewilken Valley Road.

                                 b.

                                    na istoku: od Chewilken Valley Road skrenuti desno na JH Green Road, zatim lijevo na Hosheit Road, zatim lijevo na Tedrow Trail Road, zatim lijevo na Brown Pass Road do granice teritorija plemena Colville. Pratiti granicu teritorija plemena Colville na zapad, a zatim južno do raskrižja s cestom US 97 WA 20.

                                 c.

                                    na jugu: skrenuti desno na cestu US 97 WA 20, zatim lijevo na Cherokee Road, a zatim desno na Robinson Canyon Road. Skrenuti lijevo na Bide A Wee Road, zatim lijevo na Duck Lake Road, zatim desno na Soren Peterson Road, zatim lijevo na Johnson Creek Road, zatim desno na George Road. Skrenuti lijevo na Wetherstone Road, zatim desno na Eplay Road.

                                 d.

                                    na zapadu: s Eplay Road skrenuti desno na Conconully Road/6th Avenue N., zatim lijevo na Green Lake Road, zatim desno na Salmon Creek Road, zatim desno na Happy Hill Road, zatim lijevo na Conconully Road (naziv se mijenja u Main Street). Skrenuti desno na Broadway, zatim lijevo na C Street, zatim desno na Lake Street E, zatim desno na Sinlahekin Road, zatim desno na S. Fish Lake Road, zatim desno na Fish Lake Road. Skrenuti lijevo na N. Pine Creek Road, zatim desno na Henry Road (mijenja ime u N. Pine Creek Road), zatim desno na Indian Springs Road, zatim desno na Highway 7 do završne točke na cesti US 97 WA 20.

                     WGM

                     VIII

                     P2

                     29.1.2015.

                     POU, RAT

                     N
                     P2

                     US-2.4

                     u saveznoj državi Washingtonu:
                     okrug Okanogan (2):

                                 a.

                                    na sjeveru: početna je točka raskrižje ceste US Highway 97 i granice s Kanadom, nastaviti istočno uz granicu s Kanadom, zatim skrenuti desno na 9 Mile Road (County Highway 4777).

                                 b.

                                    na istoku: s 9 Mile Road skrenuti desno na Old Highway 4777, koji skreće na jug na Molson Road. Skrenuti desno na Chesaw Road, zatim lijevo na Forest Service 3525, zatim lijevo na Forest Development Road 350, kojoj se naziv mijenja u Forest Development Road 3625. Odatle na zapad i skrenuti lijevo na Forest Service 3525, zatim desno na Rone Road, zatim desno na Box Spring Road, zatim lijevo na Mosquito Creek Road, zatim desno na Swanson Mill Road.

                                 c.

                                    na jugu: od Swanson Mill Road, skrenuti lijevo na O'Neil Road, zatim južno na cestu US 97. Skrenuti desno na Ellis Forde Bridge Road, zatim lijevo na Janis Oroville (SR 7), zatim desno na Loomis Oroville Road, zatim desno na Wannacut Lake Road, zatim lijevo na Ellemeham Moutain Road, zatim lijevo na Earth Dam Road, zatim lijevo na cestu bez imena, zatim desno na cestu bez imena, zatim desno na još jednu cestu bez imena, zatim lijevo na cestu bez imena, zatim lijevo na još jednu cestu bez imena.

                                 d.

                                    na zapadu: s ceste bez imena skrenuti desno na Loomis Oroville Road, zatim lijevo na Smilkameen Road do granice s Kanadom.

                     WGM

                     VIII

                     P2

                     3.2.2015.

                     POU, RAT

                     N
                     P2

                     US-2.5

                     u saveznoj državi Oregonu:
                     okrug Douglas

                     WGM

                     VIII

                     P2

                     19.12.2014.

                     23.3.2015.

                     POU, RAT

                     N
                     P2

                     US-2.6

                     u saveznoj državi Oregonu:
                     okrug Deschutes

                     WG

                     VIII

                     P2

                     14.2.2015.

                     POU, RAT

                     N
                     P2

                     US-2.7

                     u saveznoj državi Oregonu:
                     okrug Malheur

                     WGM

                     VIII

                     P2

                     20.1.2015.

                     11.5.2015.

                     POU, RAT

                     N
                     P2

                     u saveznoj državi Idahu:

                                 okrug Canyon

                                 okrug Payette

                     WGM

                     VIII

                     P2

                     POU, RAT

                     N
                     P2

                     US-2.8.

                     u saveznoj državi Kaliforniji:
                     okrug Stanislaus/okrug Tuolumne:
                     zona promjera 10 km koja počinje na točki N na kružnoj granici Zone kontrole i koja se širi u smjeru kazaljke na satu:

                                 a.

                                    na sjeveru – 2,5 milja istočno od raskrižja State Highway 108 i Williams Road.

                                 b.

                                    na sjeveroistoku – 1,4 milje jugoistočno od raskrižja Rock River Dr. i Tulloch Road.

                                 c.

                                    na istoku – 2 milje sjeverozapadno od raskrižja cesta Milpitas Road i Las Cruces Road.

                                 d.

                                    na jugoistoku – 1,58 milja istočno od sjevernog završetka ceste Rushing Road.

                                 e.

                                    na jugu – 0,7 milja južno od raskrižja cesta State Highway132 i Crabtree Road.

                                 f.

                                    na jugozapadu – 0,8 milja jugoistočno od raskrižja cesta Hazel Dean Road i Loneoak Road.

                                 g.

                                    na zapadu – 2,5 milja jugozapadno od raskrižja cesta Warnerville Road i Tim Bell Road.

                                 h.

                                    na sjeverozapadu – 1 milja jugoistočno od raskrižja cesta CA-120 i Tim Bell Road.

                     WGM

                     VIII

                     P2

                     23.1.2015.

                     POU, RAT

                     N
                     P2

                     US-2.9

                     u saveznoj državi Kaliforniji:
                     okrug Kings:
                     zona promjera 10 km koja počinje na točki N na kružnoj granici Zone kontrole i koja se širi u smjeru kazaljke na satu:

                                 a.

                                    na sjeveru – 0,58 milja sjeverno od Kansas Avenue
                                 na sjeveroistoku – 0,83 milja istočno od CA-43.

                                 b.

                                    na istoku – 0,04 milje istočno od 5th Avenue

                                 c.

                                    na jugoistoku – 0,1 milja istočno od raskrižja Paris Avenue i 7th Avenue

                                 d.

                                    na jugu – 1,23 milje sjeverno od Redding Avenue

                                 e.

                                    na jugozapadu – 0,6 milja zapadno od raskrižja Paris Avenue i 15th Avenue

                                 f.

                                    na zapadu – 1,21 milja istočno od 19th Avenue

                                 g.

                                    na sjeverozapadu – 0,3 milje sjeverno od raskrižja Laurel Avenue i 16th Avenue

                     WGM

                     VIII

                     P2

                     12.2.2015.

                     POU, RAT

                     N
                     P2

                     US-2.10

                     u saveznoj državi Minnesoti

                     WGM

                     VIII

                     P2

                     5.3.2015.

                     POU, RAT

                     N
                     P2

                     US-2.11

                     u saveznoj državi Missouriju:

                                 okrug Jasper

                                 okrug Barton

                     WGM

                     VIII

                     P2

                     8.3.2015.

                     POU, RAT

                     N
                     P2

                     US-2.12

                     u saveznoj državi Missouriju:

                                 okrug Moniteau

                                 okrug Morgan

                     WGM

                     VIII

                     P2

                     9.3.2015.

                     POU, RAT

                     N
                     P2

                     US-2.13

                     u saveznoj državi Arkansasu:

                                 okrug Boone

                                 okrug Marion

                     WGM

                     VIII

                     P2

                     11.3.2015.

                     POU, RAT

                     N
                     P2

                     US-2.14

                     u saveznoj državi Kansasu:

                                 okrug Leavenworth

                                 okrug Wyandotte

                     WGM

                     VIII

                     P2

                     13.3.2015.

                     POU, RAT

                     N
                     P2

                     US-2.15

                     u saveznoj državi Kansasu:

                                 okrug Cherokee

                                 okrug Crawford

                     WGM

                     P2

                     9.3.2015.

                     POU, RAT

                     N
                     P2

                     US-2.16

                     u saveznoj državi Montani:

                                 okrug Judith Basin

                                 okrug Fergus

                     WGM

                     VIII

                     P2

                     2.4.2015.

                     POU, RAT

                     N
                     P2

                     US-2.17

                     u saveznoj državi Sjevernoj Dakoti:
                     okrug Dickey

                     WGM

                     VIII

                     P2

                     11.4.2015.

                     POU, RAT

                     N
                     P2

                     US-2.18

                     u saveznoj državi Južnoj Dakoti:

                     WGM

                     VIII

                     P2

                     1.4.2015.

                     POU, RAT

                     N
                     P2

                     US-2.19

                     u saveznoj državi Wisconsinu

                     WGM

                     VIII

                     P2

                     11.4.2015.

                     POU, RAT

                     N
                     P2

                     US-2.20

                     u saveznoj državi Iowi

                     WGM

                     VIII

                     P2

                     14.4.2015.

                     POU, RAT

                     N
                     P2

         (1)  Proizvodi, uključujući one koji se prevoze otvorenim morem, koji su proizvedeni prije ovog dana mogu se uvoziti u Uniju tijekom razdoblja od 90 dana od ovog datuma.

         (2)  U Uniju se mogu uvoziti samo oni proizvodi koji su proizvedeni nakon ovog datuma.”